I danmarkshistoriens største lotto-spil havnede tre af hovedgevinsterne i Nordjylland

Næsten 75 mio. kr. lød en eventuel enlig førstepræmie på, da Danske Spil lukkede for flere indsatser lørdag eftermiddag. Men der var faktisk otte spillere i landet, der havde ramt de syv rigtige - og to af dem var fra Nordjylland. En af de syv rigtige er købt eller udfyldt hos SuperBrugsen på Vestre Allé i Aalborg, mens en anden er fra Dagli'Brugsen i Jerup. De får hver 9,3 mio. kr. Men Jokeren var også løs - og her var der en heldig nordjyde, der vandt 10,8 mio. kr. Kuponen er købt hos en forhandler i Gug.